આ અંગે મળતી માહિતી અનુસાર હાલમાં માંગરોળના પિપોદરા નજીક હાઇવે પર ચક્કાજામની પરિસ્થિતી છે. આવી સ્થિતિમાં નાના વાહન ચાલકો આજુબાજુના ગામડાના આંતરિક રસ્તાનો ઉપયોગ કરી રહ્યા છે. અને હાલમાં આંતરિક રસ્તા ઉપર આવેલ કોતર અને ખાડીના ડૂબાઉ પુલો અને કોઝવે પાણીમાં ગરક છે. આજરોજ પિપોદરાથી કોઠવા જતાં રોડ ઉપર એક એસયુવી કાર ચાલક પસાર થતો હતો ત્યારે પાણીને લઈ કાર ઘસડાવા માંડી હતી. કાર ચાલક અને અંદર બેઠેલા વ્યક્તિઓ ત્યાંથી ઉતરી ગયા હતા. અને તેમનો બચાવ થયો હતો. ત્યારબાદ એક ટ્રેક્ટર ચાલક પણ આ જગ્યાએથી પસાર થતી વેળાએ ટ્રેક્ટર પાણીના પ્રવાહમાં ખેંચાઇ ગયું હતું. ભારે જહેમત બાદ 5 કલાકના પ્રયાસ બાદ ટ્રેક્ટર અને એસયુવી કાર પાણીમાંથી બહાર કાઢવામાં આવી હતી.